GUNKUL โชว์กำไรปี 61 โตกระหึ่ม 133% รับรายได้ขายไฟพุ่งกระฉูด จ่อปันผลเป็นหุ้น-เงินสด
GUNKUL โชว์กำไรปี 61 โตกระหึ่ม 133% มาที่ 1.09 พันลบ. จากปีก่อนกำไร 465.79 ลบ. รับรายได้ขายไฟพุ่งหลัง COD โรงไฟฟ้ากังหันลมครบ 3 โครงการ กำลังผลิตรวม 170 MW จ่อปันผลเป็นหุ้น-เงินสด
21 ก.พ. 2562

บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานประจำปี 2561 (รวมบริษัทย่อย) สิ้นสุดวันที่ 31 ธ.ค. 2561 ดังนี้

โดยผลการดำเนินงานประจำปี 2561 มีกำไรเพิ่มขึ้น เนื่องจากบริษัทมีรายได้รวมเพิ่มขึ้น โดยมาจากายได้จากการขายไฟฟ้าและส่วนเพิ่มราคารับซื้อไฟฟ้าเพิ่มขึ้นจำนวน 1.39 พันล้านบาท หรือคิดเป็นร้อยละ 90.79 จากการจำหน่ายไฟฟ้าจากโรงไฟฟ้ากังหันลมครบ 3 โครงการรวม 170 MW ซึ่งเพิ่มขึ้นจากปีก่อนที่จำหน่ายไฟฟ้าเพียง 60 MW
รวมทั้งมีรายได้จากการขายเพิ่มขึ้น 184.98 ล้านบาท คิดเป็นร้อยละ 15.95 ซึ่งเติบโตขึ้นจากการได้รับแต่งตั้งเป็นผู้แทนจำหน่ายอุปกรณ์ไฟฟ้าให้กับภาครัฐเพิ่มขึ้น
ขณะเดียวกันบริษัทยังประกาศปันผลงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 เป็นเงินสด 0.01 บาทต่อหุ้น และปันผลเป็นหุ้น 5 หุ้นเดิม : 1 หุ้นปันผล กำหนดขึ้นเครื่องหมาย XD วันที่ 25 เม.ย.2562 และกำหนดจ่ายเงินปันผลวันที่ 15 พ.ค.2562